smcproject/ml-wiki-sentences huggingface dataset:
ഐസ്ക്രീം കേസിൽ കുഞ്ഞാലിക്കുട്ടിയെ പ്രതി ചേർത്തതുമായി ബന്ധപ്പെട്ട്  2004 നവംബർ ഒന്നിന്   കേരളത്തിൽ അക്രമ പ്രവർത്തനം നടന്നിരുന്നു.
കുഞ്ഞാലിക്കുട്ടി ഉംറ തീർത്ഥാടനം കഴിഞ്ഞ് കരിപ്പൂർ വിമാനത്താവളത്തിലെത്തിയപ്പോൾ പ്രവർത്തകർ നൽകിയ സ്വീകരണത്തിനിടെ  മാധ്യമ പ്രവർത്തകർക്ക് മർദനമേറ്റിരുന്നു.
സംഭവ ദിവസം മുസ്ലിം ലീഗ് പ്രവർത്തകർ കരിപ്പൂർ വിമാനത്താവളത്തിൻറെ ടെർമിനലിൽ മുസ്ലിം ലീഗ് പതാക നാട്ടുകയും ചെയ്തിരുന്നു.
ഇതിലെ പ്രതികളെ മഞ്ചേരി ജുഡീഷ്യൽ ഫസ്റ്റ് ക്ലാസ്  മജിസ്‌ട്രേറ്റ് കോടതി ജഡ്ജി കെ.എസ് വരുൺ വെറുതെവിട്ടു.
മാധ്യമ പ്രവർത്തകരായ വി എം ദീപ, കെ പി രമേഷ്‌ (ഏഷ്യാനെറ്റ്‌), പ്രദീ‌പ്‌ ഉഷസ്സ്‌, കോയാമു കുന്നത്ത്‌ (കേരളശബ്ദം), സജീവ്‌ സി വാര്യർ (എൻടിവി), ബിജു മുരളീധരൻ (ഇന്ത്യാവിഷൻ), എൻ പി ജയൻ (ഇന്ത്യൻ എക്‌സ്‌പ്രസ്‌), ജയൻ കോമത്ത്‌ (സൂര്യാ ടിവി), അയ്യപ്പദാസ്, സുരേഷ്‌‌ (ജീവൻ ടിവി), ശൈലേഷ്‌ (കൈരളി ടിവി) തുടങ്ങിയവർക്കാണ്‌ അന്ന് പരിക്കേറ്റത്.
Ice Cream Parlour Case - doolnews.com
ഒ. ആബു ഇംഗ്ലീഷ് വിലാസം https://ml.wikipedia.org/wiki/O.
_Aabu
അറബിമലയാള ഗവേഷകൻ , ഭാഷാപണ്ഡിതൻ, കവി, ചെറുകഥാകൃത്ത്, നോവലിസ്റ്റ്, നാടകകൃത്ത്, മാപ്പിളപ്പാട്ട് രചയിതാവ്, പത്ര പ്രവർത്തകൻ എന്നീ നിലകളിൽ ശ്രദ്ധേയനായ ബഹുമുഖ പ്രതിഭയായിരുന്നു ഒ ആബു .
സ്വാതന്ത്ര്യ സമരത്തിന്റെ ഭാഗമായി ഉപ്പ് സത്യാഗ്രഹത്തിലും പങ്കെടുത്തിട്ടുണ്ട്.
1 ജൂൺ 1916 ന് തലശ്ശേരി പിലാക്കൂരിൽ പുത്തൻ വീട്ടിൽ കുഞ്ഞുവിന്റെയും പാത്തുവിന്റെയും മകനായി ജനിച്ചു.
ഹൈസ്കൂൾ വിദ്യാഭ്യാസം കഴിഞ്ഞ് ടിടിസി പാസായ ഒ ആബു ആറുമാസം അധ്യാപകനായി.
കുറച്ചുകാലം ചിറ്റഗോങ്ങിലും കൊൽക്കത്തയിലും സഞ്ചരിച്ചു.
നൂറ് ദിവസം പട്ടാളത്തിലും സേവനമനുഷ്ഠിച്ചു.
ഉപ്പുസത്യഗ്രഹസമരത്തിൽ പങ്കെടുത്തു.
കുറച്ചുകാലം സോഷ്യലിസ്റ്റ് പാർട്ടി പ്രവർത്തകനുമായിരുന്നു.
മൂർക്കോത്ത് കുമാരനോടൊപ്പം ചേർന്നു പ്രവർത്തിച്ചു.
1936ൽ പ്രസിദ്ധീകരിച്ച എന്റെ ഗുരു എന്ന കവിതയാണ് ആദ്യത്തെ സാഹിത്യ രചന.
ഇച്ചയുടെ വിരുത്തങ്ങൾ എന്ന കൃതിയിലൂടെ സൂഫി വര്യനും, ആധ്യാത്മിക കവിയുമായിരുന്ന ഇച്ച മസ്താന്റെ കവിതകൾ സമാഹരിച്ചു.
അറബി മലയാളം സാഹിത്യ ചരിത്രം എന്ന കൃതി ഉൾപ്പടെ അൻപത്തേഴോളം പുസ്തകങ്ങൾ രചിച്ചിട്ടുണ്ട്.
മൂർക്കോത്ത് കുമാരന്റെ വിദ്യാലയം , മാഹിൻഅലിയുടെ മുജാഹിദ് , ഡോ. എം വി മുഹമ്മദിന്റെ ആരോഗ്യബന്ധു തുടങ്ങിയ പ്രസിദ്ധീകരണങ്ങളിൽ സഹപത്രാധിപരായിരുന്നു.
കാതുകുത്തു കല്യാണത്തിനും സ്ത്രീധനത്തിനുമെതിരായി കഥകളും കവിതയുമെഴുതി.
ഹറാമിന്റെ മക്കൾ എന്ന ആബുവിന്റെ നാടകം ഏറെ ഒച്ചപ്പാടുണ്ടാക്കിയിരുന്നു.
എതിർപ്പുകളെ അവഗണിച്ച്‌ തലശ്ശേരിയിലും കണ്ണൂരിലും അരങ്ങേറി.
തപാൽ മുദ്രകൾ ശേഖരിക്കുന്നതിനെക്കുറിച്ചുള്ള തപാൽമുദ്രകൾ(1957) എന്ന ഗ്രന്ഥവും ചെസ്സ്കളിയെ കുറിച്ചുള്ള ചെസ്സും ചതുരംഗവും(1958) എന്ന ഗ്രന്ഥവും  മലയാളത്തിലെ ഈ വിഭാഗത്തിലെ ആദ്യ കാല പുസ്തകങ്ങളാണ്.
അറബി-മലയാളം നിഘണ്ടു നിർമ്മാണത്തിപൂർത്തിയാലേർപ്പെട്ടെങ്കിലും പൂർത്തിയാക്കാനായില്ല.
വലിയടത്ത് ഹാജറയാണ് ഭാര്യ.
16 മാർച്ച് 1980 ന് അന്തരിച്ചു.
അറബി മലയാള ഗവേഷണം
അരനൂറ്റാണ്ടുകാലത്തെ അദ്ദേഹത്തിന്റെ ശ്രമഫലമാണ്  ' അറബി-മലയാള സാഹിത്യചരിത്രം '.
മുസ്‌ലിംകൾ കടന്നു ചെന്ന നാടുകളിൽ തദ്ദേശീയ ഭാഷയെ അറബി ലിപിയിൽ എഴുതുന്ന പതിവിനെകുറിച്ച് അറബി മലയാള സാഹിത്യ ചരിത്രം  എന്ന കൃതിയിൽ ഒ. അബു പറയുന്നുണ്ട്.
മാപ്പിളപ്പാട്ടുകൾ
കെ രാഘവൻ മാസ്റ്റർ സംഗീത സംവിധാനം നിർവഹിച്ച ഓമനമുഹമ്മദിനെ ഓത്തിനയച്ചില്ല എന്ന പ്രസിദ്ധ ഗാനമുൾപ്പെടെ നിരവധി മാപ്പിള പാട്ടുകളും രചിച്ചിട്ടുണ്ട്.
മലബാറിലെ മുസ്‌ലിം വീടുകളിൽ മാത്രം ഒതുങ്ങിയിരുന്ന മാപ്പിളഗാനങ്ങളെ കോഴിക്കോട് ആകാശവാണിയിലെ പ്രക്ഷേപണത്തിലൂടെ സമൂഹമാകെ വ്യാപിപ്പിക്കുന്നതിന് മുന്നിട്ടിറങ്ങി.
മാപ്പിളപ്പാട്ടുകൾക്ക് വൃത്താലങ്കാരങ്ങളും വ്യാകരണ നിബന്ധനകളും നിർണയിച്ചുകൊണ്ട്  നിരവധി ലേഖനങ്ങളെഴുതി.
തിരഞ്ഞെടുപ്പ് പ്രചാരണങ്ങൾക്കും ശൃംഗാരരസ പ്രചാരണത്തിനുമായി മാപ്പിളപ്പാട്ടിനെ ദുരുപയോഗം ചെയ്യുന്ന പ്രവണതയെ അദ്ദേഹം ശക്തമായി വിമർശിച്ചു.
മാലപ്പാട്ട് വിഭാഗത്തിന്റെ ആദ്യകവിയായ ഖാളി മുഹമ്മദിന്റെ രചനകൾ തേടിയും കല്യാണപ്പാട്ടുകളുടെയും കെസ്സുകളുടെയും ഖിസ്സപ്പാട്ടുകളുടെയും ഉറവിടം എവിടെ എന്നതു ഗവേഷണം ചെയ്തു.
മാപ്പിളപ്പാട്ടുകൾ അറബിമലയാളം എന്ന ലിഖിത സാഹിത്യത്തിലെ ഗാനവിഭാഗമാണെന്നും അതിന്റെ ആഴവും പരപ്പും ഇന്നു കാണുന്നതിലും എത്രയോ അധികമാണെന്നും മലയാളത്തെ ബോധ്യപ്പെടുത്താൻ തീവ്രയത്നം ചെയ്തയാളാണ് ആബുവെന്നും എം.എൻ.കാരശ്ശേരി എഴുതിയിട്ടുണ്ട്.
ശ്രീനാരായണഗുരുവിന്റെ ഏകലോകം എന്ന കൃതിക്ക് കേരളസാഹിത്യപരിഷത്തിന്റെ സ്വർണമെഡൽ ലഭിച്ചു.
കൃതികൾ അറബി മലയാള സാഹിത്യ ചരിത്രം (1970) വിരുത്തങ്ങൾ ( ഇച്ച അബ്ദുൽ ഖാദർ മസ്താൻ രചനകളുടെ ശേഖരം) ജീവിത രഹസ്യം ഇസ്ലാമിന്റെ ചൈതന്യം മഹാൻമാരുടെ കുട്ടിക്കാലം-1973 മാപ്പിളപ്പാട്ടുകൾ മുസ്ലീം രാജ്യചരിത്രം-1974 പുന്നാരക്കന്നി-1960 ദൈവത്തിന്റെ മനുഷ്യൻ-1956 സീതിസാഹിബ് -1954 ഒളിച്ചോടിയ പെണ്ണ് ( ലഘുനോവൽ) ഹറാമിന്റെ മക്കൾ (നാടകം) മരണത്തിന്റെ പരാജയം (ചെറുകഥാ സമാഹാരം) നടി (ചെറുകഥാ സമാഹാരം) ചെസ്സും ചതുരംഗവും(1958) തപാൽമുദ്രകൾ (1957) അവലംബം 1 2 3 4 5 6 ↑ ↑ ↑ {{ cite web }} :  CS1 maint: bot: original URL status unknown ( link ) 1 2 3 {{ cite web }} :  CS1 maint: bot: original URL status unknown ( link ) ↑ ↑ ↑ ↑ http://grandham.org/language/ml/authors/53fc0f77%5Bപ്രവർത്തിക്കാത്ത+കണ്ണി%5D 1 2 {{ cite news }} : | first1= missing | last1= ( help ) അധിക വായനയ്ക്ക് ഒ. ആബു - ഇബ്രാഹിം ബേവിഞ്ച
സുന്നി സ്റ്റുഡന്റ്സ് ഫെഡറേഷൻ ഇംഗ്ലീഷ് വിലാസം https://ml.wikipedia.org/wiki/SSF
സുന്നി സ്റ്റുഡന്റ്സ് ഫെഡറേഷൻ ( എസ്‌. എസ്‌. എഫ്‌ ) സമസ്ത എപി വിഭാഗം ദേശീയ പണ്ഡിത സഭ യായ അഖിലേന്ത്യാ സുന്നി ജംഇയ്യത്തുൽ ഉലമയുടെ കീഴിൽ ദേശീയ തലത്തിൽ പ്രവർത്തിക്കുന്ന വിദ്യാർത്ഥി സംഘടനയാണ്.
വിദ്യാർഥിത്വത്തിൻ്റെ ധാർമികവത്കരണം ലക്ഷ്യമിടുന്നു.
സമസ്ത എപി വിഭാഗത്തിന് കീഴിൽ പ്രവർത്തിക്കുന്ന മുസ്‌ലിം വിദ്യാർത്ഥി സംഘടനയായ കേരള സ്റ്റേറ്റ്‌ സുന്നി സ്റ്റുഡന്റ്‌സ്‌ ഫെഡറേഷൻ ആണ് പ്രഥമ സംസ്ഥാന ഘടകം.
ഈ ദേശീയ സംഘടന ഇപ്പോൾ അഖിലേന്ത്യാ സുന്നി ജംഇയ്യത്തുൽ ഉലമയുടെ കീഴിലാണ് പ്രവർത്തിക്കുന്നത്.
ധാർമിക വിപ്ലവം എന്നതാണ്‌ സംഘടനയുടെ മുദ്രാവാക്യം .
1973 ഏപ്രിൽ 29-ന്  പട്ടിക്കാട് ജാമിഅ നൂരിയ അറബിക് കോളേജിൽ വെച്ച്  രൂപം കൊണ്ട സംഘടനക്ക്‌ ഇന്ന്‌ കേരളത്തിൽ 6500 ൽ അധികം ശാഖകളുണ്ട്.
പാണക്കാട് സയ്യിദ് ഹൈദരലി ശിഹാബ് തങ്ങളായിരുന്നു പ്രഥമ പ്രസിഡൻറ്.
കോഴിക്കോട്‌ മാവൂർ റോഡിൽ പ്രവർത്തിക്കുന്ന സ്റ്റുഡന്റ്‌സ്‌ സെന്ററാണ്‌ കേരള സ്റ്റേറ്റ്‌ സുന്നി സ്റ്റുഡന്റ്‌സ്‌ ഫെഡറേഷന്റെ സംസ്ഥാന ആസ്ഥാനം.
രാജ്യത്തെ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും സംഘടനക്ക്‌ കമ്മിറ്റികളുണ്ട്‌.
പ്രവാസി ഘടകമായ രിസാല സ്‌റ്റഡി സർക്കിൾ (ആർ എസ്‌ സി) എട്ട് വിദേശ രാജ്യങ്ങളിൽ പ്രവർത്തിക്കുന്നുണ്ട്.
ഈ സംഘടന നടത്തിവരാറുള്ള സാഹിത്യോത്സവ് പരിപാടി പ്രശസ്തമാണ്.
പ്രാദേശിക യൂണിറ്റുകളോടൊപ്പം കോളേജുകൾ,സ്കൂളുകൾ, അറബിക് കോളേജുകൾ എന്നിവ കേന്ദ്രീകരിച്ചും സംഘടന പ്രവർത്തിക്കുന്നുണ്ട്.
വിദ്യാഭ്യാസ, സാംസ്‌കാരിക രംഗത്ത് ഇടപെടാൻ കഴിഞ്ഞ അമ്പതു വർഷത്തെ പ്രവർത്തനങ്ങളിലൂടെ സംഘടനയ്ക്ക് കഴിഞ്ഞിട്ടുണ്ട് .
മുസ്ലിം മത നേതാക്കളുടെ ആശിർവാദത്തോടെയാണ് സംഘടന പ്രവർത്തിക്കുന്നത്.
പ്രാഥമിക ലക്ഷ്യം മത -ഭൗതിക വിദ്യാർത്ഥികളുടെ സംയുക്തമായ പ്രവർത്തനമായിരുന്നു .
വിദ്യാർത്ഥികൾക്ക് ഭൗതിക വിദ്യാഭ്യാസത്തോടൊപ്പം ആത്മീയ സംരക്ഷണം നൽകിക്കൊണ്ടാണ് സംഘടന പ്രവർത്തിക്കുന്നത്.
സാഹിത്യോത്സവ് എന്ന പേരിൽ യൂണിറ്റ് മുതൽ സെക്ടർ, ഡിവിഷൻ, സംസ്ഥാനം വരെ കുട്ടികളെ പങ്കെടുപ്പിച്ച് ഇസ്ലാമിക പരിപാടികൾ വർഷം തോറും നടത്താറുണ്ട്.
2021 മുതൽ ദേശീയ തലത്തിലും സാഹിത്യാത്സവ് നടത്തി വരുന്നു.
ദേശീയ തലത്തിൽ സംഘടയുടെ നേതൃത്വത്തിൽ തർത്തിലുൽ ഖുർആൻ മത്സരവും നടന്നു വരുന്നു.
സംഘടനയുടെ കീഴിൽ പാന്മസാലക്ക് എതിരെയും മദ്യത്തിനെതിരെയും ശക്തമായ സമരം നടന്നിട്ടുണ്ട്.
ദേശീയ ഭാരവാഹികൾ നൗഷാദ് ആലം മിസ്ബാഹി ഒഡീഷ ( പ്രസിഡൻറ് ) സി.പി ഉബൈദുള്ള സഖാഫി കേരള ( ജനറൽ സെക്രട്ടറി ) മുഹമ്മദ് ഷരീഫ് നിസാമി (ഫിനാൻസ് സെക്രട്ടറി )
വൈസ് പ്രസിഡന്റ് സുഹൈറുദ്ദീൻ നൂറാനി ഫഖീഹുൽ ഖമർ സഖാഫി സെക്രട്ടറിമാർ മുഹമ്മദ് ഷെരീഫ് ബാംഗ്ലൂർ മുഈനുദ്ധീൻ ത്രിപുര സൽമാൻ ഖുർഷിദ് മണിപ്പൂർ മുഹമ്മദ് അസ്ഹർ സി എൻ ജഹ്ഫർ സാദിഖ് ലത്തീഫ് സഅദി കർണാടക അബ്ദു റഷീദ് ബറക്കാത്തി മഹാരാഷ്ട്ര അഹമ്മദ് ഷെറിൻ കേരള അബ്ദുറഹ്മാൻ ബുഖാരി ഡൽഹി റൗഫ് ഖാൻ കർണാടക ഡോ. അബൂബക്കർ കേരള ദിൽഷാദ് ജമ്മു കശ്മീർ ഷാഫി നൂറാനി ഡൽഹി സെക്രട്ടറിയേറ്റ് അംഗങ്ങൾ ഖാസി വസീം മഹാരാഷ്ട്ര സൂഫിയാൻ സഖാഫി കർണാടക മൗലാന ത്വാഹിർ ജമ്മു കശ്മീർ സയ്യിദ് സുൽഫിക്കർ പശ്ചിമ ബംഗാൾ സിദ്ദിഖ് നൂറാനി ഇൻഡോർ ബഷീർ നിസാമി ഗുജറാത്ത് കെ എം മുസ്തഫ നഈമി കർണാടക, ഷെരീഫ് നിസാമി മഹാരാഷ്ട്ര അഫ്സൽ റാഷിദ് ഖുത്ബി ഹൈദരാബാദ്, ജാബിർ സഖാഫി ഫസലുറഹ്മാൻ ജമ്മു കശ്മീർ അമീൻ ആൻഡമാൻ
കീഴ്ഘടകം മഴവിൽ സംഘം
SSF ന്റെ കീഴിൽ രാജ്യത്ത് ആകമാനം ഉള്ള ഒരോ യൂണിറ്റിലെയും കുട്ടികൾക്കായുള്ള സംഘമാണ് മഴവിൽ സംഘം.
സംഘടന ഉയർത്തിയ മുദ്രാവാക്യങ്ങൾ "ധാർമ്മിക വിപ്ലവം സിന്ദാബാദ്" "സമരമാണ് ജീവിതം" എന്ന മുദ്രാവാക്യത്തിൽ സംഘടനയുടെ നാല്പതാം വാർഷിക സംസ്ഥാന സമ്മേളനം എറണാകുളം കലൂർ ഇന്റർനാഷണൽ സ്റ്റേഡിയത്തിലെ 'രിസാല സ്ക്വയറിൽ' നടന്നു.
"നെഞ്ചുറപ്പണ്ടോ നേരിൻറെ പക്ഷത്ത് നിൽക്കാൻ" '' ഇങ്കിലാബ് വിദ്യാർത്ഥികൾ തന്നെയാണ് വിപ്ലവം '' നമ്മൾ ഇന്ത്യൻ ജനത ( we the people of india ) സ്റ്റുഡന്റ്‌സ്‌ സെന്റെർ
സുന്നി സ്റ്റുഡന്റ്സ് ഫെഡറേഷന്റെ കേരള സംസ്ഥാന കമ്മിറ്റിയുടെ ആസ്ഥാനമായ സ്റ്റുഡന്റ്‌സ്‌ സെന്റെർ കോഴിക്കോട് സ്ഥിതി ചെയ്യുന്നു.
പുറം കണ്ണികൾ http://risalaonline.com http://risalaonline.com/pravasi-risala/ http://www.rsconline.org Archived 2013-06-15 at the Wayback Machine http://www.ssfkerala.org/ അവലംബങ്ങൾ
ഒ. മാധവൻ ഇംഗ്ലീഷ് വിലാസം https://ml.wikipedia.org/wiki/O.
ഒരു മലയാള നാടക സംവിധായകനും, നാടക നടനും, ചലച്ചിത്ര നടനുമായിരുന്നു ഒ. മാധവൻ ( ജനുവരി 27 , 1922- ഓഗസ്റ്റ് 19 , 2005).
കേരളത്തിലെ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ ആദ്യ കാല പ്രവർത്തകരിൽ ഒരാളായിരുന്നു ഇദ്ദേഹം.
മലയാള നാടക വേദിയിലേക്ക് മികച്ച ഒട്ടനവധി നാടകങ്ങൾ സംഭാവന ചെയ്ത ഇദ്ദേഹത്തെ, മലയാള നാടക ചരിത്രത്തിലെ, പ്രഗൽഭരായ വ്യക്തികളിൽ ഒരാളായി കരുതപ്പെടുന്നു.
പ്രശസ്ത നാടക, ചലച്ചിത്ര നടിയായ വിജയകുമാരി ഭാര്യ.
നാടക സംഘമായ കാളിദാസ കലാ കേന്ദ്രത്തിന്റെ സ്ഥാപകൻ കൂടിയായ ഇദ്ദേഹത്തിന്, 2000-ലെ മികച്ച നടനുള്ള കേരള സംസ്ഥാന ചലച്ചിത്ര പുരസ്കാരവും ലഭിച്ചിട്ടുണ്ട്.
സായാഹ്നം എന്ന ചിത്രത്തിലെ അഭിനയത്തിനാണ് മാധവന്‌ ഈ പുരസ്കാരം ലഭിച്ചത്.
മലയാള ചലച്ചിത്രനടൻ മുകേഷ് മാധവന്റെ മകനാണ്.
മുകേഷിനെ കൂടാതെ സന്ധ്യ രാജേന്ദ്രൻ, ജയശ്രീ എന്നീ പെൺമക്കളും അദ്ദേഹത്തിനുണ്ട്.
ഓർമ്മഛായകൾ (ആത്മകഥ)എണ്പത്തിയൊന്നു വര്ഷം നീണ്ട ജീവിതത്തിലെ മുപ്പത്തിയാറുവര്ഷക്കാലം മാത്രമാണ് ഈ പുസ്തകത്തിൽ ആവിഷ്ക്കരിച്ചിട്ടുളളത് 1994  ൽ , ഒ മാധവന്റെ സപ്തതി ആഘോഷ വേളയിലാണ് ഈ പുസ്തകം ആദ്യമായി പ്രസിദ്ധീകരിച്ചത് .
ഇതും കാണുക മുകേഷ് അവലംബം പുറത്തേക്കുള്ള കണ്ണികൾ O. Madhavan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാടകവും ജീവിതവും - ദേശാഭിമാനി Archived 2016-03-05 at the Wayback Machine
സഞ്ചാരിപ്രാവ് ഇംഗ്ലീഷ് വിലാസം https://ml.wikipedia.org/wiki/Passenger_Pigeon
വടക്കേ അമേരിക്കയിലെ കാടുകളിൽ കാണപ്പെട്ടിരുന്ന വംശനാശം സംഭവിച്ച പ്രാവിനത്തിൽ പെട്ട ഒരു പക്ഷിയാണ് സഞ്ചാരിപ്രാവ് (Passenger Pigeon).
വടക്കെ അമേരിക്കൻ ഭൂഖണ്ഡത്തിൽ റോക്കി പർവതനിരയ്ക്ക് കിഴക്കുപ്രദേശത്ത് കോടിക്കണക്കിന് സഞ്ചാരിപ്രാവുകൾ ഉണ്ടായിരുന്നു.
ദേശാടന സമയത്ത് കൂട്ടമായി പറക്കുന്ന ഈ ഇനം പ്രാവുകൾ, ഒരു മൈൽ നീളത്തിലും 300 മൈൽ വീതിയിലും കൂട്ടമായി പറക്കാറുണ്ട്.
ഇങ്ങനെ കൂട്ടമായി പറക്കുമ്പോൾ മണിക്കൂറുകളോളം ഇവ ആകാശം മറയ്കാറുണ്ടായിരുന്നു.
ഒരു കാലത്ത് വടക്കെ അമേരിക്കയിലെ പക്ഷികളിൽ 40 ശതമാനത്തോളം സഞ്ചാരിപ്രാവുകളായിരുന്നു.
പ്രാവുകൾ എവിടെയുണ്ടെന്ന വിവരം വേട്ടക്കാർക്ക് എത്തിക്കുവാൻ ടെലഗ്രാഫ് സങ്കേതം വരെ ഉപയോഗിക്കുകയും പ്രജനനകേന്ദ്രങ്ങളിൽ വരെ ഇവ വേട്ടയാടപ്പെടുകയും ചെയ്തു.
കൂട്ടമായി ജീവിക്കുന്ന സാമൂഹ്യജീവികളായിരുന്നു സഞ്ചാരിപ്രാവുകൾ.
ഒരു മരത്തിൽ തന്നെ നൂറുകണക്കിണു കൂടുകൾ കൂട്ടിയിരുന്നു ഇവ.
ഉയിർപ്പിനുള്ള ശ്രമങ്ങൾ
മാർത്തയുടെ ശരീരാവശിഷ്ടങ്ങളിൽ നിന്നും ഡി.എൻ.എ വേർതിരിച്ച് സഞ്ചാരി പ്രാവുകളെ തിരിച്ചു കൊണ്ടുവരാനുള്ള ശ്രമങ്ങൾ നടക്കുന്നുണ്ട്.
അതിനാൽ ലഭ്യമല്ലാത്ത ഭാഗങ്ങൾ; സഞ്ചാരി പ്രാവുകളോടു ജനിതകപരമായ സാദൃശ്യമുള്ള ഇന്നും ജീവിച്ചിരിക്കുന്ന ബാൻഡ് ടെയിൽഡ് പീജിയൻസ് (Band Tailed Pigeons) എന്ന ഒരിനം പ്രാവുകളുടെ ഡി.എൻ.എ ഭാഗങ്ങൾ വെച്ച് പൂരിപ്പിച്ച് ഉള്ള ഒരു പുനർസൃഷ്ടിക്കാണ് ശാസ്ത്രജ്ഞരുടെ ശ്രമം.
ഒലിവർ സ്റ്റോൺ ഇംഗ്ലീഷ് വിലാസം https://ml.wikipedia.org/wiki/Oliver_Stone
വിയറ്റ്നാം യുദ്ധാനുഭവങ്ങളെക്കുറിച്ച് ചിത്രീകരിയ്ക്കുന്ന വിയറ്റ്നാം ട്രിലോജി കളിലൂടെ പ്രശസ്തനായ അമേരിക്കൻ ചലച്ചിത്രകാരനാണ് ഒലിവർ സ്റ്റോൺ .
( ജ: സെപ്റ്റം: 15, 1946).
ഏറ്റവും മികച്ച തിരക്കഥയ്ക്കുള്ള അക്കാഡമി പുരസ്ക്കാരം മിഡ്നൈറ്റ് എക്സ്പ്രസ്സ് എന്ന ചിത്രം നേടുകയുണ്ടായി.
കൂടുതൽ വായനയ്ക്ക് Hamburg, Eric.
Nixon: An Oliver Stone Film .
Hyperion Books.
ISBN 0-7868-8157-7 Riordan, James.
Stone: The Biography .
(1996) Stone, Oliver.
JFK: The Book of the Film .
Applause Books.
ISBN 1-55783-127-0 Salewicz, Chris.
Oliver Stone: the making of his movies .
ISBN 0-7528-1820-1 Stone, Oliver.
"A Child's Night Dream".
പ്രശസ്ത ചലച്ചിത്രങ്ങൾ
1974	Seizure								
1981	The Hand								
1986	Salvador								
Platoon		
1987	Wall Street	
1988	Talk Radio								
1989	Born on the Fourth of July	
1991	The Doors								
JFK	8		
1993	Heaven Earth				
1994	Natural Born Killers						
1995	Nixon			
1997	U Turn							
1999	Any Given Sunday								
2003	Persona Non Grata								
Comandante								
2004	Alexander							
Looking for Fidel								
2006	World Trade Center								
2008	W.								
2009	South of the Border								
2010	Wall Street: Money Never Sleeps					
2012	Savages								
Oliver Stone's Untold History of the United States								
2016	Snowden പുറംകണ്ണികൾ ഒലിവർ സ്റ്റോൺ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Quotations related to ഒലിവർ സ്റ്റോൺ at Wikiquote The Oliver Stone Experience (official Oliver Stone website) Archived 2021-01-25 at the Wayback Machine ഇന്റർനെറ്റ് മൂവി ഡാറ്റാബേസിൽ നിന്ന് ഒലിവർ സ്റ്റോൺ A biography of Oliver Stone Oliver Stone Bibliography (via UC Berkeley) Oliver Stone, an Independent American Director Archived 2016-01-27 at the Wayback Machine Stone Appearances on C-SPAN Oliver Stone - a Timeline Archived 2021-03-07 at the Wayback Machine
ഓടക്കുഴൽ പുരസ്കാരം ഇംഗ്ലീഷ് വിലാസം https://ml.wikipedia.org/wiki/Odakkuzhal_Award
മലയാളകവി ജി. ശങ്കരക്കുറുപ്പ് ഏർപ്പെടുത്തിയ അവാർഡാണ് ഓടക്കുഴൽ പുരസ്കാരം .
1968 -ൽ ജി. ശങ്കരക്കുറുപ്പ്, അദ്ദേഹത്തിന് ലഭിച്ച ജ്ഞാനപീഠ പുരസ്കാരത്തുകയുടെ ഒരു ഭാഗം ഉപയോഗിച്ച്  രൂപവൽക്കരിച്ച ഗുരുവായൂരപ്പൻ ട്രസ്റ്റാണ് മലയാളത്തിലെ ഏറ്റവും നല്ല കൃതിയായി അവാർഡ് നിർണയകമ്മിറ്റി തിരഞ്ഞെടുക്കുന്ന ഗ്രന്ഥത്തിന്റെ കർത്താവിന് ഓടക്കുഴൽ പുരസ്കാരം നൽകുന്നത്.
1978 -നു ശേഷം ജിയുടെ ചരമദിനമായ ഫെബ്രുവരി 2 -നാണ്‌ ഈ പുരസ്കാരം സമ്മാനിക്കുന്നത്.
മുപ്പതിനായിരം രൂപയും പ്രശസ്തിപത്രവും ഫലകവും അടങ്ങുന്നതാണ് പുരസ്കാരം.
ഓടക്കുഴൽ പുരസ്കാരം നേടിയ സാഹിത്യകാരന്മാരുടെ പട്ടിക വർഷം സാഹിത്യകാരൻ കൃതി 1968 ബാലകവി രാമൻ നാരായണീയം 1969 വെണ്ണിക്കുളം ഗോപാലക്കുറുപ്പ് തുളസീദാസ രാമായണം (വിവർത്തനം) 1970 ഒ.വി. വിജയൻ ഖസാക്കിന്റെ ഇതിഹാസം (നോവൽ) 1971 വൈലോപ്പിള്ളി വിട 1972 എൻ. കൃഷ്ണപിള്ള തെരഞ്ഞെടുത്ത പ്രബന്ധങ്ങൾ 1973 അക്കിത്തം നിമിഷക്ഷേത്രം 1974 കെ. സുരേന്ദ്രൻ മരണം ദുർബ്ബലം 1975 വി.കെ. ഗോവിന്ദൻ നായർ വി.കെ. ഗോവിന്ദൻനായരുടെ കൃതികൾ 1976 നാലാങ്കൽ കൃഷ്ണപിള്ള കൃഷ്ണതുളസി 1977 ലളിതാംബിക അന്തർജ്ജനം അഗ്നിസാക്ഷി 1978 കൈനിക്കര കുമാരപിള്ള നാടകീയം 1979 എം. ലീലാവതി വർണ്ണരാജി 1980 പി. ഭാസ്കരൻ ഒറ്റക്കമ്പിയുള്ള തംബുരു (കവിത) 1981 വിലാസിനി അവകാശികൾ 1982 സുഗതകുമാരി അമ്പലമണി (കാവ്യ സമാഹാരം) 1983 വിഷ്ണുനാരായണൻ നമ്പൂതിരി മുഖമെവിടെ 1984 ജി. കുമാരപിള്ള സപ്തസ്വരം (കവിത‌) 1986 കടവനാട് കുട്ടികൃഷ്ണൻ കളിമുറ്റം 1987 യൂസഫലി കേച്ചേരി കേച്ചേരിപ്പുഴ 1988 ഒളപ്പമണ്ണ നിഴലാന 1989 എം.പി. ശങ്കുണ്ണി നായർ ഛത്രവും ചാമരവും 1990 ഒ.എൻ.വി. കുറുപ്പ് മൃഗയ 1991 പി. നാരായണക്കുറുപ്പ് നിശാഗന്ധി (കവിത) 1992 തിക്കോടിയൻ അരങ്ങു കാണാത്ത നടൻ 1993 എം.ടി. വാസുദേവൻ നായർ വാനപ്രസ്ഥം 1994 എൻ.എസ്‌.
മാധവൻ ഹിഗ്വിറ്റ (ചെറുകഥാ സമാഹാരം)‌ 1996 ആനന്ദ്‌ ഗോവർദ്ധനന്റെ യാത്രകൾ 1997 എം.പി. വീരേന്ദ്രകുമാർ ആത്മാവിലേക്കൊരു തീർത്ഥയാത്ര 1999 ചന്ദ്രമതി റെയിൻഡിയർ 2000 കെ. സച്ചിദാനന്ദൻ സച്ചിദാനന്ദന്റെ തെരഞ്ഞെടുത്ത കവിതകൾ 2001 കെ. അയ്യപ്പപ്പണിക്കർ അയ്യപ്പണിക്കരുടെ കവിതകൾ 1990-1999 2002 മുണ്ടൂർ കൃഷ്ണൻകുട്ടി എന്നെ വെറുതെ വിട്ടാലും 2003 സക്കറിയ സക്കറിയയുടെ തിരഞ്ഞെടുത്ത കഥകൾ 2004 പി. സുരേന്ദ്രൻ ചൈനീസ് മാർക്കറ്റ് (ചെറുകഥാസമാഹാരം) 2005 ഞായത്ത് ബാലൻ കലാമണ്ഡലം പത്മനാഭൻ നായർ നാട്യാചാര്യന്റെ ജീവിതമുദ്രകൾ 2006 സി. രാധാകൃഷ്ണൻ തീക്കടൽ കടഞ്ഞ് തിരുമധുരം 2007 എൻ.കെ. ദേശം മുദ്ര 2008 കെ.ജി. ശങ്കരപ്പിള്ള കെ.ജി.എസ്. കവിതകൾ 2009 ശ്രീകുമാരൻ തമ്പി അമ്മയ്ക്ക് ഒരു താരാട്ട് 2010 ഉണ്ണികൃഷ്ണൻ പുതൂർ അനുഭവങ്ങളുടെ നേർക്കാഴ്ചകൾ 2011 സുഭാഷ് ചന്ദ്രൻ മനുഷ്യന് ഒരു ആമുഖം (നോവൽ) 2012 സേതു മറുപിറവി (നോവൽ) 2013 കെ.ആർ. മീര ആരാച്ചാർ (നോവൽ) 2014 റഫീഖ് അഹമ്മദ് റഫീഖ് അഹമ്മദിന്റെ കൃതികൾ 2015 എസ്. ജോസഫ് ചന്ദ്രനോടൊപ്പം 2016 എം.എ. റഹ്‌മാൻ ഓരോ ജീവനും വിലപ്പെട്ടതാണ്‌ 2017 അയ്മനം ജോൺ അയ്മനം ജോണിന്റെ കഥകൾ 2018 ഇ.
വി. രാമകൃഷ്ണൻ മലയാള നോവലിൻ്റെ ദേശകാലങ്ങൾ 2019 എൻ. പ്രഭാകരൻ മായാമനുഷ്യർ 2021 സാറാ ജോസഫ് ബുധിനി (നോവൽ) 2022 അംബികാസുതൻ മാങ്ങാട് പ്രാണവായു 2023 പി.എൻ. ഗോപീകൃഷ്ണൻ കവിത മാംസഭോജിയാണ് 2024 കെ അരവിന്ദാക്ഷൻ ഗോപ - നോവൽ കുറിപ്പുകൾ
൧ 1995-ൽ ടി. പത്മനാഭന്റെ കടൽ എന്ന കൃതിക്ക് ഓടക്കുഴൽ പുരസ്കാരം പ്രഖ്യാപിച്ചെങ്കിലും അദ്ദേഹം പുരസ്കാരം നിരസിച്ചു.
൨ 2020-ൽ അവാർഡ് നിർണയം ഉണ്ടായില്ല.
ഓണത്തുമ്പി ഇംഗ്ലീഷ് വിലാസം https://ml.wikipedia.org/wiki/Rhyothemis_variegata
Rhyothemis variegata,Common Picture wing
ഇന്ത്യയുൾപ്പെടെ ഏഷ്യൻ രാജ്യങ്ങളിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻ തുമ്പിയാണ് ഓണത്തുമ്പി (ഇംഗ്ലീഷ്: Common Picture wing; ശാസ്ത്രീയനാമം: റയോതേമിസ് വെരിഗേറ്റ (Rhyothemis variegata)) .
ഓഗസ്ത് മുതൽ ഡിസംബർ വരെയാണ് ഇവ കേരളത്തിൽ കാണപ്പെടുന്നത്.
ഓണക്കാലത്ത് പെട്ടെന്ന് പ്രത്യക്ഷപ്പെടുന്നതിനാൽ ഇവയെ ഓണത്തുമ്പി എന്നു വിളിക്കുന്നു.
ഇന്ത്യ ഉൾപ്പെടെയുള്ള തെക്ക് കിഴക്കൻ ഏഷ്യൻ രാജ്യങ്ങളിലാണ് ഇവയെ പ്രധാനമായും കണ്ടുവരുന്നത്.
നെൽപ്പാടങ്ങളും കുളങ്ങളും തോടുകളുമാണ് ഇവയുടെ പ്രജനനകേന്ദ്രങ്ങൾ .
മുഖ ഭാഗങ്ങൾക്ക് തിളങ്ങുന്ന പച്ച നിറമാണ്.
കണ്ണുകൾ ഇരുണ്ട തവിട്ട് നിറത്തിൽ കാണപ്പെടുന്നു.
ഉരസ്സിന് ഇരുണ്ട പച്ച നിറമാണ്.
കാലുകൾക്കും ഉദരത്തിനും കറുപ്പ് നിറമാണ്.
ചിറകിലെ നിറവ്യത്യാസങ്ങൾ ഒഴിച്ചാൽ ആൺതുമ്പികളും പെൺതുമ്പികളും കാഴ്ച്ചയിൽ ഒരുപോലെയാണ്.
ആൺ തുമ്പിയുടെ ചിറകുകളിൽ കറുപ്പു നിറം കുറവും സുതാര്യതയേറിയുമിരിക്കും.
പെൺ തുമ്പികളുടെ ചിറകുകൾക്ക് നിറങ്ങൾ കാഠിന്യമേറിയും സുതാര്യത കുറഞ്ഞുമിരിക്കും.
കൂടാതെ പെൺതുമ്പികളുടെ ചിറകുകളുടെ ആഗ്ര ഭാഗം സുതാര്യമാണ്.
ആൺതുമ്പികളുടെ ചിറകുകൾ മുഴുവനായും മഞ്ഞ നിറം വ്യാപിച്ചു കാണാം.
ആൺതുമ്പികളുടെയും പെൺതുമ്പികളുടെയും വലിപ്പം ഏകദേശം തുല്യമാണ്.
ചിത്രശലഭങ്ങളെപ്പോലെ വളരെ സാവധാനത്തിലാണ് ഇവ പറക്കുക.
വെയിലുള്ളപ്പോൾ മുറ്റത്തും അതുപോലുള്ള തുറസായ സ്ഥലങ്ങളിലും വട്ടമിട്ടു പറക്കാറുണ്ട് .
കൊതുകുകൾ , ചെറിയ പ്രാണികൾ എന്നിവയാണ് പ്രധാന ആഹാരം.
കൊതുകുകളുടെ നിയന്ത്രണത്തിൽ ഇവ ഒരു ഘടകമാണ്.
ഓന്ത് , ആനറാഞ്ചി തുടങ്ങിയ ജീവികൾ ഇവയെ ആഹാരമാക്കുന്നു.
ചിത്രശാല ഓണത്തുമ്പി - പെൺ ഒരു ആൺ ഓണത്തുമ്പി ഓണത്തുമ്പി - ആൺ, ഏഴോം മൂല, പഴയങ്ങാടിയിൽ നിന്നും ഓണത്തുമ്പി - പെൺ, ഏഴോം മൂല, പഴയങ്ങാടിയിൽ നിന്നും ഓണത്തുമ്പി - പെൺ, കൂവേരിയിൽ നിന്നും കൊല്ലം മൺറോതുരുത്തിൽ നിന്നും അങ്കമാലി , കിടങ്ങൂരിൽ നിന്നും കണ്ണൂരിലെ മുഴപ്പിലങ്ങാട് നിന്നും ഓണത്തുമ്പി - കോട്ടയത്തുനിന്ന് ആലപ്പുഴയിൽ നിന്നും ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ഓണത്തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഓണത്തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഓസ്‌കർ പിസ്റ്റോറിയസ് ഇംഗ്ലീഷ് വിലാസം https://ml.wikipedia.org/wiki/Oscar_Pistorius
പ്രമുഖ ദക്ഷിണാഫ്രിക്കൻ അത്‌ലറ്റാണ് ഓസ്‌കർ പിസ്റ്റോറിയസ് (ജനനം : 22 നവംബർ 1986).
കാലുള്ളവർക്കൊപ്പം കൃത്രിമക്കാലുകളിൽ ഒളിമ്പിക്‌സിൽ മത്സരിച്ച് ശ്രദ്ധ നേടി. 'ബ്ലേഡ് റണ്ണർ' എന്നുമറിയപ്പെടുന്നു.
ഇരുകാലുകളിലും മുട്ടിനുതാഴേയ്ക്കില്ലാത്ത പിസ്റ്റോറിയസ് കാർബൺ ഫൈബറുകൾ കൊണ്ടുള്ള ബ്ലേഡുകൾ ഘടിപ്പിച്ചാണ് മത്സരങ്ങളിൽ പങ്കെടുക്കാറുള്ളത്.
ഭിന്നശേഷിയുള്ളവർക്കായുള്ള പാരാലിമ്പിക്‌സിൽ ആറ് സ്വർണം നേടിയിട്ടുണ്ട്.
ഫൈബർ ഹെമിമീലിയ രോഗത്തോടെ ജനിച്ച പിസ്റ്റോറിയസിന്റെ  രണ്ട് കാലും  പതിനൊന്ന് മാസം പ്രായമുള്ളപ്പോൾ മുറിച്ചു മുറ്റി.
പതിനൊന്നാം വയസ്സിൽ കൃത്രിമക്കാലുകൾ ഘടിപ്പിച്ച പിസ്റ്റോറിയസ് ക‌ടുത്ത പരിശീലനത്തിലൂടെ കായിക ലോകത്തിന്റെ ഉയരങ്ങൾ കീഴ‌ക്കി.
വർഷങ്ങൾ നീണ്ട നിയമയുദ്ധത്തിന് ശേഷമാണ് പിസ്റ്റോറിയസിന് ഒളിമ്പിക്‌സിൽ പങ്കെടുക്കാൻ  കഴിഞ്ഞത്.
ആറുവയസ്സായപ്പോൾ അച്ഛനും അമ്മയും വേർപിരിഞ്ഞു.
15 വയസ്സുള്ളപ്പോൾ അമ്മ മരിച്ചു.
അദ്ദേഹം  ഉപയോഗിക്കുന്ന കാർബൺ ഫൈബർ കൃത്രിമക്കാലുകൾ മത്സരങ്ങളിൽ സാധാരണ അത്‌ലറ്റുകളേക്കാൾ മുൻതൂക്കം നൽകുന്നു എന്നാരോപിച്ച് രാജ്യാന്തര അത്‌ലറ്റിക് ഫെഡറേഷൻ പിസ്റ്റോറിയസിന് വിലക്കേർപ്പെടുത്തിയിരുന്നു.
നിയമയുദ്ധത്തിലൂടെ വിലക്ക് മറികടന്നാണ് ഒളിമ്പിക്സിൽ പങ്കെടുത്തത്.
2013 ലെ വാലൻന്റൈൻ ദിനത്തിൽ കാമുകിയായ  റീവ സ്റ്റീൻകാംപ് എന്ന മോഡലിനെ കൊലപ്പടുത്തിയതിനെത്തുടർന്ന്  പൊലീസ് കസ്റ്റഡിയിലെടുത്തു.
അർദ്ധരാത്രി വീട്ടിലെത്തിയ കാമുകിയെ കള്ളനെന്നു തെറ്റിദ്ധരിച്ച് പിസ്റ്റോറിയസ് വെടിവയ്ക്കുകയായിരുന്നെന്ന് ദക്ഷിണാഫ്രിക്കൻ മാധ്യമങ്ങൾ റിപ്പോർട്ട്ചെയ്തു.
കാർബൺ ഫൈബറിൽ നിർമിച്ച കൃത്രിമക്കാലുകളുമായി 2012 ലണ്ടൻ ഒളിമ്പിക്സിൽ 400 മീറ്ററിലും 4 x 400 മീറ്റർ റിലേയിലും പങ്കെടുത്തു.
തുടർച്ചയായ മൂന്നു പാരാലിമ്പിക്സ് ഒളിമ്പിക്സുകളിൽ നിന്ന് ആറ് സ്വർണവും ഒന്നുവീതം വെള്ളി, വെങ്കല മെഡലുകളും നേടി.
ലണ്ടൻ ഒളിമ്പിക്‌സിൽ ലോക ചാമ്പ്യൻഷിപ്പിൽ റിലേയിൽ വെള്ളി നേടിയ ദക്ഷിണാഫ്രിക്കൻ ടീമിലും അംഗമായിരുന്നു.
അവലംബം ↑ ↑ ↑ ↑ 1 2 ↑ അധിക വായനയ്ക്ക് {{ citation }} : Unknown parameter | month= ignored ( help ) {{ citation }} :  CS1 maint: multiple names: authors list ( link ) പുറം കണ്ണികൾ Oscar Pistorius എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website of Oscar Pistorius Archived 2011-07-16 at the Wayback Machine Oscar Pistorius's profile on paralympic.org IAAF profile for Oscar Pistorius
ഔവ്വർ ഗ്രന്ഥശാല ഇംഗ്ലീഷ് വിലാസം https://ml.wikipedia.org/wiki/Our_Library This article does not cite any sources .
Find sources: "ഔവ്വർ ഗ്രന്ഥശാല" – news · newspapers · books · scholar · JSTOR ( Learn how and when to remove this message )
ആലപ്പുഴ ജില്ലയിലെ പാതിരപ്പള്ളി വില്ലേജിൽ ചെട്ടികാട് കേന്ദ്രമാക്കി പ്രവർത്തിക്കുന്ന ഗ്രന്ഥശാലയാണ് ഔവ്വർ ഗ്രന്ഥശാല .
കേരള ഗ്രന്ഥശാല സംഘത്തിൽ അംഗമായ ഈ ഗ്രന്ഥശാല  1965ൽ സ്ഥാപിതമായി .
എസ്. രാമചന്ദ്രൻ പിള്ള എം.പി യുടെ പ്രാദേശിക വികസന ഫണ്ട് ഉപയോഗിച്ച് നിർമ്മിച്ച ഇരുനില മന്ദിരത്തിൽ ഗ്രന്ഥശാല പ്രവർത്തിക്കുന്നു.
ഔവ്വർ ഗ്രന്ഥശാലയുടെ വെബ്സൈറ്റ് 2006ൽ മന്ത്രി ജി. സുധാകരൻ ഉദ്ഘാടനം ചെയ്തു.
വെബ് സൈറ്റിൽ എഴുത്തുപുര എന്ന പേരിൽ ഇന്റർനെറ്റ് മാഗസിനും പ്രവർത്തിച്ചു വരുന്നു.
ആയിരത്തി അഞ്ഞൂറിലധികം അംഗങ്ങളുള്ള ഈ വായനശാലയിൽ പതിനായിരത്തിലധികം പുസ്തകങ്ങൾ ശേഖരിക്കപ്പെട്ടിരിക്കുന്നു.
ആയിരത്തി തൊള്ളായിരത്തി അറുപതുകളുടെ ആദ്യപകുതിയിലാണ് ചെട്ടികാട് ഗ്രാമം കേന്ദ്രമാക്കി വായനശാല സ്ഥാപിക്കുക എന്ന ആശയം രൂപം കൊണ്ടത്.
ജനങ്ങളുടെ സഹകരണത്തോടെ ഒരു ചെറിയ വായനശാല കെട്ടിയുണ്ടാക്കി.
നാട്ടുകാരുടെ സംഭാവനയായി മലയാള മനോരമ, കേരള കൌമുദി, നവയുഗം എന്നീ പത്രങ്ങൾ വായനശാലയിൽ ലഭ്യമാക്കി.
നാടകങ്ങളും വിൽമേളകളും പഠിച്ച് അവതരിപ്പിക്കുന്ന കലാകാരന്മാർക്ക് ഒരു വേദി കൂടിയായി വായനശാല രൂപാന്തരപ്പെട്ടു.
ഔവ്വർ റീഡിംഗ് റൂം ആന്റ് വിജയാ തീയറ്റേഴ്സ് എന്നു വായനശാലയ്ക്ക് നാമകരണം ചെയ്തു.
കലാസമിതിയും വായനശാലയും ഒരു സംഘടനയായി പ്രവർത്തനങ്ങൾക്ക് തുടക്കം കുറിച്ചു.
1966ൽ ഒന്നാമത് വാർഷികം ആഘോഷിച്ചു.
സ്ഥലമുടയുടെ ആവശ്യപ്രകാരം മൂന്ന് വർഷത്തിനു ശേഷം വായനശാല മറ്റൊരു സ്ഥലത്തേക്ക് മാറ്റി സ്ഥാപിച്ചു.
എങ്കിലും താൽക്കാലികമായി നിർമ്മിച്ച ഷെഡിൽ പ്രവർത്തനം ആരംഭിച്ച വായനശാല ഔവ്വർ ജംഗ്ഷനിലെ സ്റ്റേഷനറി കടയുടെ ഒരു ഭാഗത്തേക്ക് മാറി.
സ്വന്തമായ കെട്ടിടത്തിൽ പ്രവർത്തിക്കാനായി ധനസമാഹകരണത്തിനായി വിവിധ പരിപാടികൾ ആവിഷ്കരിച്ചു.
വിഷുക്കണി , ക്രിസ്മസ് കരോൾ, നാടകം തുടങ്ങിയ വിവിധ പരിപാടികൾ ഇതിനായി നടപ്പാക്കി.
സർക്കാർ നടത്തി വന്ന ലേബർ ക്ലാസ്സിൽ നിന്നും ധനസഹായം ലഭിച്ചു.
ഔവ്വർ ജംഗ്ഷന് സമീപം തന്നെ സ്ഥലം വാങ്ങുകയും കെട്ടിടത്തിന്റെ നിർമ്മാണ പ്രവർത്തനങ്ങൾ ആരംഭിക്കുകയും ചെയ്തു.
1982 ആഗസ്ത് 15ന് സ്വന്തമായി വാങ്ങിയ സ്ഥലത്ത് നിർമ്മിച്ച കെട്ടിടത്തിന്റെ ഉദ്ഘാടനം നടന്നു.
1985ൽ ചാരിറ്റബിൾ സൊസൈറ്റീസ് ആക്റ്റ് പ്രകാരം സംഘടനയ്ക്ക് രജിസ്ട്രേഷൻ ലഭിച്ചു.
1987 മുതൽ വാർഷിക ആഘോഷങ്ങൾ തിരുവോണത്തോടനുബന്ധിച്ച് പത്ത് ദിവസങ്ങളിലായി മാറി.
1988ൽ കേരള സ്റ്റേറ്റ് ലൈബ്രറി കൌൺസിലിന്റെ അഫിലിയേഷനോടു കൂടി സ്ഥാപനം ഔവ്വർ ലൈബ്രറി എന്ന പേരിൽ പ്രവർത്തനം തുടർന്നു.
രജതജൂബിലി ആഘോഷങ്ങളുടെ ഭാഗമായി 1994ൽ വായനശാലയോട് ചേർന്ന് ഒരു സ്മാരകഹാൾ ഉദ്ഘാടനം ചെയ്യപ്പെട്ടു.
2000 ൽ രാജ്യസഭാംഗമായ എസ്. രാമചന്ദ്രൻ പിള്ളയുടെ പ്രാദേശിക വികസന ഫണ്ട് ഉപയോഗിച്ച് കൊണ്ടുള്ള പുതിയ ഇരുനില മന്ദിരത്തിന്റെ ശിലാസ്ഥാപനം ശ്രീ. വി.എസ്.അച്യുതാനന്ദൻ നിർവഹിക്കുകയും 2003ൽ വായനശാലയുടെ പുതിയ മന്ദിരം ശ്രീ. എസ്. രാമചന്ദ്രൻപിള്ള ഉദ്ഘാടനം ചെയ്യുകയും ചെയ്തു.
ഔവ്വർ ഡിബേറ്റിംഗ് ഫോറം, ഔവ്വർ ആർട്സ് അക്കാദമി, ഔവ്വർ വിമെൻസ് സൊസൈറ്റി, ഔവ്വർ വിജയാ തീയറ്റേഴ്സ്, ഔവ്വർ റിക്രിയേഷൻ, ഔവ്വർ ചിൽഡ്രൻസ് ക്ലബ്ബ്, ഔവ്വർ സാന്ത്വനം തുടങ്ങിയ അനുബന്ധ സ്ഥാപനങ്ങളും ബ്ലോക്ക് പഞ്ചായത്തിലെ വികസന വിദ്യാകേന്ദ്രവും വായനശാലയുടെ കീഴിൽ പ്രവർത്തിച്ചു വരുന്നു.
12 ദിനപത്രങ്ങളും 40ൽപ്പരം ആനുകാലിക പ്രസിദ്ധീകരണങ്ങളും ഇവിടെ ഒരുക്കിയിരിക്കുന്നു.
പ്രഭാഷണങ്ങൾ തത്സമയം
2013 മേയ് 26 മുതൽ എല്ലാ ഞായറാഴ്ചയും ഔവർ വായനശാലയിൽ നടന്നു വരുന്ന സുകുമാർ അഴിക്കോട് സ്മാരക പ്രഭാഷണ പരമ്പരയിലെ പ്രഭാഷണങ്ങൾ വായനശാലയുടെ വെബ്സൈറ്റിലൂടെ തത്സമയം സംപ്രേഷണം ചെയ്തു കൊണ്ടിരിക്കുന്നു.
അനുബന്ധ സ്ഥാപനങ്ങൾ ഔവ്വർ ആർട്സ് അക്കാദമി റിഡിംഗ് റൂം വിജയ തീയറ്റേഴ്സ് ഔവ്വർ ഡിബേറ്റിംഗ് ഫോറം വനിതാ വേദി ബാലവേദി രക്തദാന സേന വായനശാല സന്ദർശിച്ച പ്രമുഖർ തകഴി ശിവശങ്കര പിള്ള വി. എസ് .
അച്യുതാനന്ദൻ സുകുമാർ അഴീക്കോട് എം.കെ. സാനു പെരുമ്പടവം ശ്രീധരൻ ചെമ്മനം ചാക്കോ എസ്. രാമചന്ദ്രൻ പിള്ള ജി. സുധാകരൻ ഡി. വിനയചന്ദ്രൻ കാവാലം നാരായണപ്പണിക്കർ ഭരത് ഗോപി ടി.എം. തോമസ് ഐസക്ക് വി. മധുസൂദനൻനായർ കെ.പി. രാമനുണ്ണി സുനിൽ.
പി. ഇളയിടം ബോബി ജോസ് കട്ടികാട് കെ.എൽ.മോഹനവർമ്മ ഡോ: കെ.എം .
റോയ് കെ ആർ മീര സുഭാഷ് ചന്ദ്രൻ ബീരാൻകുട്ടി ബെന്യാമിൻ സന്തോഷ്‌ ഏച്ചിക്കാനം കുരീപ്പുഴ ശ്രീകുമാർ റഫീക്ക് അഹമ്മദ് വി ജെ ജയിംസ് പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് എഴുത്തുപുര ഗ്രന്ഥശാല വെബ് സൈറ്റും ഇന്റർനെറ്റ് മാസികയും ആരംഭിക്കുന്നതിനെ കുറിച്ച് മനോരമ ന്യൂസ് ചാനലിൽ വന്ന വാർത്ത അവലംബം ↑ ഔവർ സംസ്ഥാനത്തെ ആദ്യ ഡിജിറ്റൽ ലൈബ്രറി ↑ {{ cite news }} : Check date values in: | accessdate= and | date= ( help )
ഏഴിക്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Ezhikkara_Gramapanchayath
എറണാകുളം ജില്ലയിലെ പറവൂർ ബ്ലോക്കിലെ ഒരു ചെറിയ ഗ്രാമപഞ്ചായത്താണ് ഏഴിക്കര.
ചെറുതുരുത്തുകളും , തോടുകളും , പൊക്കാളി നെൽവയലുകളും ഈ ഗ്രാമത്തെ മനോഹരമാക്കുന്നു.
വിനോദസഞ്ചാര കേന്ദ്രമായി വികസിച്ചു വരാനായി സാധ്യതയുള്ള സ്ഥലം കൂടിയാണ് ഏഴിക്കര.
ആഴിയുള്ള കര , ആഴിയുമായി ബന്ധപ്പെട്ട കര എന്ന പേരിൽ നിന്നാണ് ഏഴിക്കര എന്ന പേരുണ്ടായതെന്ന് കരുതപ്പെടുന്നു.
പഞ്ചായത്തിന്റെ പടിഞ്ഞാറേ അറ്റം തിരുവിതാംകൂർ രാജ്യത്തിന്റെ അതിർത്തിയായതിനാൽ ചുങ്കം പിരിക്കുന്നതിനായി ചാത്തനാട്, പുളിങ്ങനാട്, കടക്കര, കെടാമംഗലം, എട്ടിയോടം എന്നിവിടങ്ങളിൽ ചൌക്കകൾ സ്ഥാപിച്ചിരുന്നതിന്റെ അവശിഷ്ടം കാണാം.
തെക്ക് പുളിങ്ങനാട് മുതൽ വടക്ക് കിഴക്കെ മൂലയായ എട്ടിയോടം വരെ സഞ്ചരിക്കാൻ യോഗ്യമായ പറവൂർ ബണ്ട് എന്ന ഒരു തീരദേശനടപ്പാത അന്നുണ്ടായിരുന്നു.
തിരു-കൊച്ചി സംയോജനത്തിനുശേഷം ചൌക്കകൾ ഇല്ലാതായതോടെ ഈ റോഡ് ഉപയോഗശൂന്യമായി.